**ВАЖНА ИНФОРМАЦИЯ ЗА РАБОТОДАТЕЛСКИТЕ ОРГАНИЗАЦИИ И МЕНТОРИТЕ**

 ПО ПРОЕКТ „СТУДЕНТСКИ ПРАКТИКИ”

Всички работодатели и ментори, които желаят да провеждат практически обучения на студенти от Югозападния университет "Неофит Рилски", могат да сключат договори по проект „Студентски практики“ с Университета при следния ред:

1. Договорът на работодателската организация се генерира от системата на проекта (<http://praktiki.mon.bg>) в 3 екземпляра, подписва се от представляващия организацията, подпечатва се и се депозира в Центъра за кариерно развитие всеки работен ден от 9,00 ч. до 12,00 ч. и от 13,00 до 17,00 ч. Към всеки от трите екземпляра се представя Приложение 1 – Списък на менторите от обучаващата организация.

При невъзможност договорите да бъдат представени в центъра, могат да бъдат изпратени по поща или куриер.

**NB! Не може да бъде генериран договор за партньорство, ако няма нито един студент от съответното ВУ, потвърдил практика в обучаващата организация.**

**NВ! Договори попълнени на ръка и без Приложение № 1 не се приемат.**

2. Договорът с ментора се генерира от системата на проекта (<http://praktiki.mon.bg>) в 3 екземпляра, подписва се от лицето и се депозира в Центъра за кариерно развитие всеки работен ден от 9,00 до 12,00 ч. и от 13,00 до 17,00 ч. Менторът следва да се увери, че работодателската организация има сключен договор с Югозападния университет и името му е включено в Приложение 1 – Списък на менторите от обучаващата организация.

**NВ!** Менторският договор трябва да бъде представен с приложена към него Декларация по образец.

**NВ! Договори попълнени на латиница и на ментори, които не фигурират в Приложение 1 не се приемат.**

*След приключване на процедурите по подписване на договорите с работодателските организации и менторите, екземпляр от тях може да се получи в Центъра за кариерно развитие.*

**NВ! При подготовката на графиците на студентите следва да се вземе предвид предварително публикувания график за прием на договори. Всички студентски практики трябва да приключат до 29.08.2018 г. В графиците на студентите да не се потвърждават неработните дни и официалните празници.**